[bookmark: _GoBack]
Innspill til strategisk plan
Fakultetsstyret har bedt koordineringsgruppen identifisere noen sentrale spørsmål som vi ber ansatte og studenter svare ut. Innspill utover dette er selvsagt også veldig velkomment, Spørsmålene er gruppert i fire tema: 

1) UiO skal være en nyskapende organisasjon og et attraktivt arbeids- og studiested
	
For å oppnå dette skal 
Fakultetet være et godt og trygt sted å være for ansatte og studenter hvor åpenhet, samhold og raushet skal være de bærende prinsipper. Kunnskap utviklet i våre fagmiljøer skal komme fellesskapet til gode. Vi skal derfor bygge en kultur for hvor engasjement, personlig vekst og samarbeid skal fundamentere et bærekraftig, innovativt og kunnskapsrikt samfunn. 

Spørsmål knyttet til det å være et godt arbeids- og læringssted 
· Fakultet skal være et lærings og arbeidsted som gjør oss unike og stolte. Hvordan får vi dette til?

· Det er viktig å skape en felles identitet. Den skal være en brobygger som går på tvers av profesjoner, institutter og organisering. Hvordan får vi til dette?

· Identitet og samhold henger sammen med omdømme, hvordan omverden ser på fakultetet. Hvordan opplever du at vårt omdømme oppfattes av andre og hvordan kan vi få det til å bli bedre?

· Mange ansatte blir lenge i sine stillinger. Hvorfor har du søkt deg til fakultetet, hva har gjort at du har blitt og hvordan kan vi tilrettelegge for at du fortsatt ønsker å bli værende?

· Det er viktig med et godt og trygt arbeids – og læringsmiljø? Hvordan skaper vi den tryggheten. Hva er viktig for deg?

· Vi skal være stolte av fakultetet som arbeids og læringssted. men med hvilke ord, positive og negative vil du beskrive fakultetet med i dag?

· Vi skal bygge et sted for fellesskap, inkludering og samhold. På hvilke arena og med hvilke virkemidler kan vi gjøre det?

· Kunnskap og kjennskap til hverandre er et bærende element i det å bygge et fellesskap. Hvordan kan vi tilrettelegge for nettopp det?

· Hvordan kan vi som fakultet sikre en mer bærekraftig verden? Og hva kan du som ansatt og student bidra med?

2) UiO skal fremme uavhengig, banebrytende og langsiktig forskning

For å oppnå dette skal
Fakultetet bygge på den kompetanse vi har for å gjøre oss best mulig relatert til UiO sine strategiske satsningsområder. Vi ønsker mer/bedre samarbeid på tvers av våre forskningsmiljøer, mer samarbeid med eksterne forskningsmiljøer, både innen odontologi og andre fagområder

Spørsmål knyttet til forskning
· Bør vi organisere forskningen i større og mer robuste grupperinger?

· Bør forskningen/forskningsaktiviteten løsrives fra fag/institutt tilhørigheten? I så fall hvordan bør forskningsaktiviteten organiseres?

· Bør alle påtvinges å delta i en forandring/ omorganisering? 

· Hvordan skal vi følge opp og øke gjennomføringsevnen til våre ph.d.-kandidater? 

· Hvilke tiltak må på plass for å øke interaksjonen mellom PhD kandidater/postdocs og andre fagavdelinger/miljøer?

· Hvordan kan ditt forskningsnettverk (nasjonalt/internasjonalt) forbedres? 

· Hvilke tiltak må på plass for å øke antall publikasjoner?

· Hvilke tiltak vil øke antall søknader om ekstern finansiering?

· Hvordan vi bedre bruke kompetansen til våre teknisk-administrative ansatte?


3) UiO skal utdanne studenter med kunnskap, evne og vilje til å skape en bedre verden

For å oppnå dette skal
Fakultetet være et attraktivt sted å søke seg til, hvor det undervises etter moderne pedagogiske prinsipper basert på innovativ forskning.  For å være best rustet til å møte kommende utfordringer skal studentene i alle studieløp oppnå en kompetanse som er fremtidsrettet og arbeidslivsrelevant. Studiet skal ha stor andel klinisk ferdighetstrening og en oppbygning som har en naturlig progresjon og som unngår unødig overlapping Det skal være et sted for et trygt og inspirerende læringsmiljø.
Klinikken skal være et godt og trygt sted for ansatte og studenter og et sted  hvor pasientene får behandling av høy kvalitet og føler seg godt ivaretatt. Klinikken skal være tilpasset den demografiske utvikling, krav til effektivitet og til de til de behov som samfunnet til enhver tid etterspør. Vi ønsker oss et fakultet der studenter i alle studieløp får en mest mulig effektiv intern praksis. Klinikkene skal være effektive, gi gode arbeidsforhold for alle student- og yrkesgrupper og et sted der pasienter får behandling av høy kvalitet og føler seg godt ivaretatt.. 

Spørsmål knyttet til utdanning
1. Hvordan kan opptaket til studiene forbedres, både med markedsføring av studiested og yrkesutdanningen, kjønnsbalanse, og også opptakssystemet. Er det  for eksempel en ide å gjøre som i Stockholm der en andel studenter tas inn etter et system med opptaksprøve/ intervju?

2. Arbeidslivsrelevans:

a) Hva ville du endret med studiene for å tilpasse pensum og praksis til hverdagen som møter tannleger og tannpleiere etter endt studie?

b) Hvordan tenker du at demografiske endringer bør påvirke pensum og praksis (eks, eldre befolkning, mere migrasjon, flere overlever alvorlig sykdom etc)

3. Hvordan bør digitalisert undervisning benyttes for best mulig læringsutbytte – hvordan bruke erfaringene etter pandemien?

4. Hvordan tenker du/ dere at vi kan legge til rette for bedre samarbeid mellom studieretningene (tannlege- tannpleier/ tannlegespesialist)?

5. Tenker du/ dere at veksling mellom den teoretiske og kliniske utdanning bedre kan organiseres, i så fall hvordan (eksempler: overgang preklinikk til klinikk, undervisning i «blokker» - med intensivperioder med enkeltfag – temauker etc.)

6. Hvordan tenker du/ dere at utbyttet av arbeidet med den integrerte master/ bachelor oppgave kan bli bedre?

7. Eksamen: 

a) Har dagens eksamensordninger og former forbedringspotensialer? 
Stikkord: flere/færre eksamener, fagspesifikke eller sammensatte eksamener, når i studiet skal eksamen plasseres, samling av eksamener til slutten av siste semester, teoretiske vs. klinisk praktiske 
b) Andre innspill eksamen


8. Bør vi tilby etterutdanningskurs og kurs 

a) For egne ansatte
b) For tannhelsepersonell generell?
c) Har du/ dere noen tanker om hvordan dette kan organiseres? 

9. Hvordan kan OD forbedre studentenes opplevelse av å bli hørt av ledelsen når dere møter utfordringer i studiehverdagen? Og Hvordan kan kontakten best organiseres?


Spørsmål knyttet til klinikk
· Hvordan kan klinikken best organiseres for å hente ut sitt potensiale?

· Hvilke tiltak burde innføres for å gjøre klinikkhverdagen mer effektiv?

· Hvordan kan den teoretiske og kliniske utdanningen bedre organiseres slik at studentene får mest mulig klinikktid og klinisk trening?

· Hvordan kan vi øke pasientrekrutteringen og få tilgang til flere pasienter som er egnet for studenter? 

· Hvordan burde prisnivået ligge for at vi skal kunne rekruttere tilstrekkelig antall pasienter?

· Hvordan burde klinikken (pasientmottak og drift) organiseres slik at pasientflyten blir bedre og behandlingen mer effektiv? 

· Hvordan skal vi utnytte potensialet som ligger i digitalisering av den kliniske undervisningen og implementere digitale prosedyrer og læringsmetoder i klinikken?

· Burde vi tilby digital praktisk/klinisk trening i form av roboter og hvordan vil det kunne utnyttes i den kliniske læringsprosessen?

· Hvordan skal vi kunne utnytte potensialet og øke samarbeidet mellom bachelor- og master- studentene i klinikken? 

· Hvordan burde undervisningen på Ferdighetssenteret tilrettelegges for at studentene skal være best mulig forberedt på klinikktjeneste med pasienter?

· Hvordan kan vi få en bedre utnyttelse av Ferdighetssenteret med økt samarbeid med klinikken?

· Vil en tidligere introduksjon til klinikken gjøre overgangen fra propedeutisk trening til pasientbehandling lettere, når i studieløpet og i hvor stor utstrekning burde denne i så fall være?

· Hvordan kan vi skape et bedre læringsmiljø og en bedre studiehverdag for våre studenter på klinikken?


4) UiO skal styrke dialogen med omverdenen og arbeide for at kunnskap tas i bruk

For å oppnå dette skal
Fakultetet være førstekontakt og premissleverandør for beslutningstakere og samfunnsaktører når kunnskap kan tas i bruk. Med tillitt, identitet og integritet skal fakultetet delta i samfunnsdebatten og i formidlingen av odontologisk kunnskap. Innen 2030 skal fakultet være det ledende odontologiske miljøet innen digital formidling av kunnskap. 

Spørsmål knyttet til dialog og kunnskap 
· Ny kunnskap oppstår i samspillet mellom forskning, undervisning og klinisk virksomhet.  I dette skjæringspunktet finner man vår klinikk. En historie skal nå fortelles, om veien fra en studentklinikk til en Universitetsklinikk. Hva mener du skal kjennetegne vår klinikk?

· Formidling skjer ofte i skjæringspunktet mellom forskning og administrasjon. Populærvitenskapelig og formidling og informasjon fra fakultetet utformes i samarbeid mellom forskning, klinikk og administrasjon. Hvordan kan vi best sørge for at aktuelle saker kommer på agendaen raskt og formidles på en god måte i riktige kanaler

· Fakultetet ønsker å tilrettelegge for livslanglæring. Hvordan kan vi best organisere for dette?

· Alumni (nettverk for samarbeid og kunnskapsdeling mellom tidligere studenter og OD.) Bør fakultetet tilrettelegge for det, og hvis så, hvordan og i hvilket omfang?

· Hvilke kanaler bør vi bruke i vår kommunikasjon internt og eksternt. 

· Hvilke nøkkelord vil du at andre skal bruke for å beskrive vårt fakultetet?

· Hvorfor og eventuelt hvordan ønsker du at vi samarbeider med andre odontologiske institusjoner og foreninger?

· Det er viktig at fakultetet er med å påvirke tannhelsefeltet. Hvordan kan vi bedre posisjonere oss overfor politikere og andre beslutningstakere?

· Hva skal hovedbudskapet i vår kommunikasjon med omverdenen være? Og hvilke målgrupper ønsker vi å nå?
